În legătură cu această misiune de "curierat secret", Neagu Djuvara va povesti cum, de-a lungul unui drum plin de riscuri în condiții de război, a fost silit să doarmă într-o gară, cu servieta cu banii sub cap!   Exilul După ce este demis din Ministerul de Externe, Neagu Djuvara preferă să rămână în Occident, mai ales că mama lui îl avertizează că risca să fie implicat în procesele politice pe care comuniștii le dezlănțuiseră în România.  Din nou ia parte la unele "demersuri secrete", primind propunerea de a reprezenta Comitetul Național, organism al românilor din exil, în legăturile cu serviciile de informații american, CIA, și cel francez.